اوليه : عمران هااز
|سلاين كلبيهن دعاء يڠ دبريكن الله كڤد اورڠ اسلام سباڬاي سنجات، اورڠ-اورڠ ملايو توروت دبكلي دڠن ساتو جنيس سنجات يڠ سوده لاما مريك لوڤاكن. تمدون مريك ڬميلڠ سواتو كتيك دهولو كتيك مريك مڠڬوناكنڽ. ڬميلڠڽ مريك سهيڠڬاكن مڠونداڠ كومڤولن ڤڠڬانس كريستيان ايروڤه اونتوق داتڠ مڽرڠ ڤوست كتامادونن مريك د ملاك.|
توليسن جاوي مروڤاكن سنجات اورڠ-اورڠ ملايو يڠ تله لاما دسيمڤن د دالم سيمڤنن تركبلاكڠ ميموري مريك. اي تله دسيمڤن د دالم ڤرابوت بارڠ-بارڠ يڠ تيدق دڬوناكن. تيدق ڤرلو كيت منودوه سسياڤا دان اڤ يڠ تله مريك ڤربوات دڠن توليسن جاوي. جك كيت ككال برماءين دڠن سينتيمن ترسبوت، ايسو اين تيدق اكن ممباوا توليسن جاوي ك مان-مان. سؤالن يڠ ڤاتوت دتاڽكن اياله، اڤ يڠ كيت سكارڠ اين ڤربوات دڠن توليسن ايت؟ باڬايمانا اونتوق ممباڠونكن كمبالي مشاركت ملايو يڠ چليق جاوي.
سچارا عموم، اڤابيلا كيت برتاڽكن كڤد اورڠ-اورڠ ملايو، كناڤ مريك تيدق ماهير ممباچ سرتا منوليس توليسن بهاس مريك؟ مك ساتو جواڤن يڠ ستندرد(standard) يڠ اكن دبريكن اياله، كتيادأن سومبر-سومبر باچان يڠ برترسكن جاوي، كچوالي كتاب-كتاب اڬام لاما، ممبواتكن مريك تياد ڤيليهن اونتوق ممڤوليسكن(mempoleskan) كماهيرن د دالم توليسن ترسبوت.
جادي، مڠينصفي فكتا اين، ساي ايڠين مڠمبيل كسمڤتن مڠورق ساتو لڠكه دڠن ساتو عزم اونتوق سكوراڠ-كورڠڽ ممواتكن ساتو ارتيكل ڤنوليسن د دالم توليسن جاوي ڤد هاري جمعة. بوكن ستياڤ ميڠڬو، تتاڤي اڤابيلا بركسمڤتن منوليس سسواتو اونتوق دمواتكن ڤد هاري جمعة. كبياساانڽ موڠكين ارتيكل-ارتيكل يڠ برباو سينسيتيف يڠ سهاروسڽ برلڬر د دالم رواڠ ترتوتوڤ دكالڠن اورڠ-اورڠ اسلام. باڬي مان-مان ڤنوليسن يڠ سينسيتيف، ساي اكن مواتكن دالم بنتوق جڤڬ(JPEG) اتاو ڤڠ (PNG)اونتوق مڽوكركن ڤروسيس ڤراليهنڽ كڤد توليسن رومي. تتاڤي باڬي ايسو-ايسو بياسا يڠ كورڠ سينسيتيف، ساي اكن ممواتكنڽ دڠن چارا ڤنوليسن بياسا د دالم بلوڬ(blog).
سايڠله كتيك مان كيت ممڤوڽاءي باڽق ڤيليهن سنجات اونتوق مڠواتكن كمبالي اومت اين، كيت ممبياركنڽ د دالم كادأن كارات، تيدق دڬوناكن سرتا تروس دلوڤاكن. اين ڤركارا يڠ اورڠ بوكن اسلام تاكوتي. مريك تيدق تاكوت مسلم يڠ سنتياس موده دفهمي ستراتيڬي (strategi) ڤميكيرن مريك. تتاڤي مريك اكن تاكوت كڤد كومڤولن مسلم يڠ سوكر اونتوق مريك كاجي. ميمڠ ترداڤت ڤرايسين(perisian) يڠ بوليه ممودهكن ڤروسيس ڤنوكرن توليسن جاوي كڤد رومي. اونتوق ايتوله ساي ملاكوكن اينيسياتيف سوڤاي اياڽ ترموات د دالم بنتوق برڬمبر سوڤاي ڤروسيس ڤراليهن ايت سديكيت مڠمبيل ماس.
|هارڤڽ، ساي داڤت براستقامة دڠن ڤركارا اين. ساي سدر، هاڽ سڬلينتير سهاج ڤڠونجوڠ يڠ اكن ممباچڽ. تتاڤي ايت بوكنله السن اونتوق تيدق منچوبا. درڤد دودوق دان مڽالق-ڽالاق(menyalak-nyalak) تنتڠ كماتين توليسن جاوي اين، اد باءيق كيت سنديري ممولاكن لڠكه اونتوق مڠهيدوڤكنڽ دڠن اوسها كچيل كيت. هارڤڽ ننتي، دري رياق كچيل يڠ مڠڬوناكن جاوي ڤد ستياڤ جمعة اين، كيت اكن داڤت ممبنتوق ساتو ڬلومبڠ يڠ سماكين هاري سماكين ممبسر. تيدق ڤرلو ترڬسا-ڬسا ماهوكن حاصيلڽ، كيت تروس برجالن دان ملاكوكنڽ سديكيت دمي سديكيت. موڬ ننتي، اكن اد لبيه باڽق ڤنوليس يڠ ماهو بروسها د دالم اره يڠ سام دالم ممڤرباڽقكن باهن باچان د اينترنيت (internet) دالم توليسن جاوي.|
تربايڠ تيندقن تيڤڤيڠ ڤوينت(tipping point) بيلامان سوارا-سوارا ڤڠارڠ د دالم اخبار بربهاس ملايو مڠڬوناكن توليسن جاوي د رواڠن ڤڠارڠ. ڤستيڽ ڬولوڠن چاوۏينيس ملومڤت-لومڤت ڤنيق منونجوقكن بتاڤ مريك تاكوت دڠن ڤركمبڠن تركيني ايت. ستاكت اين، هاڽ اوتوسن ملايو، حراكه د دالم رواڠن تفسير دان مجله مستيكا ممواتكنڽ. تتاڤي اي دمواتكن بوكن ڤد كسلوروهن ڤنربيتن. سكوراڠ-كورڠڽ اي ماسيه دهيدوڤكن. لبيه باءيق سكيراڽ سموا ڤنربيتن مجله اتاو سورت خبر بربهاس ملايو داڤت ممواتكن سكوراڠ-كورڠڽ ساتو موك سورت اونتوق ارتيكل توليسن جاوي.
جاڠن ڤولا ارتيكل يڠ ممواتكن توليسن جاوي ايت سبواه ارتيكل يڠ ممبوسنكن. ڤستيكن ارتيكل-ارتيكل يڠ داڤت منجان كچرداسن ميندا سرتا ممباكر سماڠت اونتوق بروبه منجادي ارتيكل يڠ دمواتكن دڠن توليسن جاوي ترسبوت. ايت ساتو هارڤن. سموڬ اي اكن برلاكو. تتاڤي سبلوم ماهوكن اورڠ لاين بروبه، كيت سنديري ڤرلو ممبوات ڤروبهن ترلبيه دهولو.
جاديكن هاري جمعة اين سباڬاي ڤرمولأن بارو د دالم لڠكه ممڤركاسكن سنجات يڠ تله لاما كيت تيڠڬلكن. ڤوليسكن اي، برسيهكن اي درڤد كارات سهيڠڬ بركيلت. كلق ننتي، ترليهت كيلتن هونوسنڽ، مان-مان هاتي يڠ سلاما اين ممندڠ اورڠ ملايو سباڬاي مڠسا بولي دان بلاسهان، اكن مولا ڬنتر.
توليسن جاوي اكن مراڤتكن كيت سموا كمبالي كڤد كتاب-كتاب ڤندوان لاما يڠ دتيڠڬلكن اوليه علماء'-علماء' ملايو يڠ ممهمي ڤسيكولوڬي ڤميكيرن ملايو. ايوه كيت باوا توليسن جاوي مرنتس بينتڠ.
إن شاء الله.
2007 - 2014 Muhammad Ibn 'Az. Hakcipta terpelihara. ©
Perhatian... Kepada pembaca yang berminat untuk menyalin artikel-artikel yang terdapat dalam blog ini ke mana-mana blog-blog atau email bagi tujuan perkongsian ilmu dan dakwah dan bukan bagi tujuan komersil, anda dibenarkan untuk berbuat demikian dan pihak kami berharap agar pihak anda dapat menyatakan dengan jelas www.satuhala.blogspot.com sebagai sumber artikel-artikel ini diambil. Semua artikel dalam blog ini merupakan hasil karya Muhammad Ibn 'Az. Semoga semua ilmu yang dikongsi akan memberi manfaat kepada semua. Semua artikel hasil karya Muhammad Ibn 'Az didalam blog ini ini dilindungi dibawah Akta Hakcipta 1987. Semua penulisan di dalam blog ini ditulis dan digarapkan bagi tujuan membantu semua orang Islam dan pihak-pihak yang mahu memahami Islam menangkis fitnah, propaganda, polemik yang cuba ditimbulkan serta bagi membantu menyedarkan muslim tentang apa sahaja perkara yang sedang berlaku disekeliling mereka. Jika terdapat rakan-rakan pengunjung yang bukan Islam mendapati isikandungan penulisan di dalam blog ini tidak selari dengan apa yang difahami mereka di dalam agama mereka, mereka bolehlah membuat kajian dan penelitian sendiri, termasuk mendapatkan rujukan dari pihak yang professional dan pakar di dalam bidang mereka bagi mendapat satu kepastian jelas untuk membantu mereka membuat penilaian. Setiap manusia diberikan kebebasan untuk memilih apa yang betul dan benar untuk menjadi pegangan hidup mereka. Jadi, carilah kebenaran dengan membuat kajian, penelitian dan siasatan sendiri supaya dapat membantu anda mencapai satu keputusan yang tidak dipaksakan oleh mana-mana manusia untuk anda mengikutinya. Setiap jalan yang dipilih adalah atas keputusan anda setelah penilaian dan kajian memberikan satu bentuk kepuasan kepada akal fikiran anda sebagai manusia di dalam mencari kebenaran. Blog ini dan segala isikandungannya adalah untuk Muslim. Sebagai penulis blog ini, saya sudah mengambil segala langkah mengikut kemampuan, pengetahuan serta keupayaan saya untuk memastikan setiap penulisan di dalam blog ini keseluruhan strukturnya memaparkan isikandungan yang benar. Tetapi saya ingin menegaskan kepada semua pengunjung supaya semua isikandungan blog ini ditelitikan, diperiksa dan dikaji terlebih dahulu sebelum membuat sebarang keputusan untuk menggunakannya dan mempercayainya. Semua pengunjung dinasihatkan untuk mencari kebenaran melalui penelitian, kajian, pemeriksaan dan kepastian sendiri. Jadikan ini sebagai satu budaya. Sebagai manusia, kesilapan boleh berlaku di mana-mana dan pada bila-bila masa. Sekiranya ada kesilapan, saya memohon jutaan maaf dan harap dapat maklumkan supaya dapat diperbetulkan. Terima kasih atas kunjungan anda.